ایسٹر وکٹوریا ابراہم

ایسٹر وکٹوریا ابراہم  (30 دسمبر 1916ء تا 6 اگست 2006ء) ایک بھارتی ماڈل اور اداکارہ تھی۔ وہ اسٹیج نام پرامیلا سے مشہور تھی۔ وہ پہلی خاتون ہیں جنھوں نے بالی وڈ میں کوئی فلم پیوڈیوز کی ہے۔ انہوں نے 1947ء میں مس انڈیا کا خطاب بھی جیتا تھا۔

ذاتی زندگی 
پرامیلا کی ولادت 1916ء میں کولکاتا میں بغدادییہودی خاندان میں ہوئی۔ ان کے والد ریوبین ابراہم کولکاتا کے مشہور تاجر تھے اور والدہ ماتلدا اسحاق کا تعلق کراچی سے تھا۔ والد نے دو شادی جن سے 4 بچے ہوئے اور دوسری شادی سے 7 بچے ہوئے۔ ایستٹر دوسری بیوی سے تھی۔

ایسٹر نے بھی دو شادیاں کیں۔ پہلی شادی سے ایک بچہ ہوا۔ انہوں نے دوسری شادی ساتھی اداکار سید حسن علی زیدی سے کی جو کمار کے نام سے مشہور تھے۔ انہیں چار اولادیں ہوئیں۔ سید حسین علی زیدی شیعہ تھے اور مغل اعظم اور شری 420 جیسی فلموں میں کام کر چکے تھے۔ ایسٹر ان کی دوسری بیوی تھی۔۔ 1963ء میں کمار نے پاکستان کی راہ لی مگر ایسٹر نے بھارت میں ہی رہنے کا فیصلہ کیا اور کئی فلمیں پروڈیوز کیں۔ انہوں نے متعدد فلموں میں اداکاری بھی کی۔
ان کے سب سے چھوٹے بیٹے ححیدر علی (اداکار) نے بھی ٹی وی اور فلموں میں اپنا کیرئر بنایا۔ ان کی بیٹی نقی جہاں 1967ء میں ایو ویکلی کی مس انڈیا بنی تھی۔ انہوں نے آسٹریلیا میں کوین آف دی پیسیفک کویسٹ میں بھارت کی نمائندگی کی تھی۔ وہ دونوں اکلوتی ماں بیٹٰ کی جوڑی ہے جنھوں نے مس انڈیا کا خطاب اپنے نام کیا ہے۔
6 اگست 2006ء کو ایسٹر کا انتقال ہو گیا۔

کیرئر 
ایسٹر عرف پرامیلا 1947ء میں مس انڈیا کا خطاب اپنے کرنے والی پہلی خاتون تھی۔ اس وقت ان کی عمر 31 برس تھی۔ انہوں نے اپنے کیرئر کا آغاز ایک پاسری تھیٹر کےلئے بطور رقاصہ کے کیا۔ وہ تھیٹر کے وقفہ کے دوران میں 15 منٹ کے لیے ناچا کرتی تھی۔ انہوں نے 30 فلموں میں بہت بے باک اور جانبازی والے کردار کیے۔ وہ بے خوف اور نڈر تھی۔ ان کی مشہور فلموں میں الٹی گنگا، بجلی، جنگل کنگ اور بسنت قابل ذکر ہیں۔ انہوں نے کمپنی سلور پروڈکشن کے بینر تلے 16 فلمیں پروڈیوز کیں اور ایسا کرنے والی پہلی بھارتی خاتون بنی۔ ممبئی کے وزیر اعلیٰ مورار جی دیسائی نے انہیں پاکستان کے لیے جاسوسی کے الزام میں قید کر لیا تھا کیونکہ وہ برابر پاکستان کا سفر کیا کرتی تھی۔ بعد میں پتا چلاکہ وہ اپنی فلموں کی تشہیر کے لیے پاکستان جایا کرتی تھی۔
پرامیلا ذہین اور متعدد صلاحیتوں کی مالک تھی۔ ایک اچھی اداکارہ، رقاصہ اور پروڈیوزر ہونے کے علاوہ وہ جامعہ کیمبرج سے گریجیٹ بھی تھی کسی زمانہ میں اچھی معلمہ رہ چکی تھی۔ وہ اپنی فلموں کے لیے کپڑے اور زیور خود ہی ڈیزائن کرتی تھی۔

حوالہ جات

بیرونی روابط 

1916ء کی پیدائشیں
2006ء کی وفیات
بیسویں صدی کی بھارتی اداکارائیں
بیسویں صدی کی بھارتی خواتین کاروباری شخصیات
بیسویں صدی کی بھارتی کاروباری شخصیات
بھارتی خواتین فلم پروڈیوسرز
بھارتی فاتحین مقابلہ حسن
بھارتی فلمی اداکارائیں
بھارتی یہودی
کولکاتا کی خواتین ماڈل
کولکاتا کے فلم پروڈیوسر
مغربی بنگال کی خواتین فنکار
مغربی بنگال کی خواتین کاروباری شخصیات
ہندی سنیما کی اداکارائیں
ہندی فلم پروڈیوسر